A Fidesz és a Néppárt vitája már a német kormánypárt elnökségi ülésén is téma
A német Kereszténydemokrata Unió (CDU) a magyar fél válaszára vár a Fidesz európai néppárti tagsága körüli vitában, mondta a párt főtitkára hétfőn Berlinben az elnökség álláspontját ismertetve.
Paul Ziemiak a CDU elnökségi ülése után tartott tájékoztatón elmondta, hogy a tanácskozás napirendjén szerepelt a Fidesz EPP-tagsága körüli vita, amellyel kapcsolatban megállapították, hogy Manfred Weber, a testvérpárt bajor Keresztényszociális Unió (CSU) politikusa, az EPP európai parlamenti választási csúcsjelöltje

  mindent elmondott, amit az ügyben el kellett mondani, és most be kell várni Budapest reakcióját.

Kiemelte, hogy Manfred Weber a CDU és a CSU elnökével egyeztetve foglalt állást a vitában. Manfred Weber kedden érkezik Budapestre, és tárgyal Orbán Viktorral.

Arról is szólt, hogy a CDU a vita valamennyi lehetséges kimenetelére, minden opcióra felkészült.

A magyar kormány tájékoztatási kampányáról szólva kijelentette, hogy a CDU elfogadhatatlannak tartja a plakátkampányt.
CDU Európai Néppárt Fidesz Manfred Weber